Merya langage

**Merya** is a deid Finno-Ugric langage. Merya began to be assimilated by East Slavs whan thair laund becam a pairt o Kievan Rus' in the 10t centurie. Houaniver thare micht been some Merya speakers in the 18t centurie. The ar a theorie that the wird for "Moscow" comes frae the Merya langage. The Meryan langage wis spoken in the pairts o the Vologda oblast in the wast and Moscow. 

## Clessification
The ar nae general greement on hou Merya is relate til the ither Uralic langages nearby. It is left as unclassified within the waster end o the faimilie whiles.

* A tradietional accoont pits Merya as a member o the Volga-Finnic group (that haes the Mordvinic and Mari langages), Houanever Volga Finnic is thocht tae be obselete.
* Eugene Helimski supposed that the Merya langage wis pairt o a "northwast" group o Finno-Ugric, (that Balto-Finnic and Sami is a pairt o an aa).
* Gábor Bereczki supposed that the Merya langage wis a pairt o the Balto-Finnic group.
* Ae hypothesis clesses the Merya as a wastren brainch o the Mari fowk insteid o a sindrie tribe. Thair ethnonyms is basicalie the same, *Merya* bein a Russian transcription o the Mari self-designation, *Мäрӹ (Märӛ)*.
* A.Castren, T. Semenov and M. Fasmer thocht Merya wis a close relative o Mari. Max Vasmer saw that a wheen o Merya toponyms haes Mari parralers.
* Aleksandr Sharonov claimed that Merya is a Erzyan dialect an aa, houaniver this haesna gotten muckle support

Rahkonen (2013) threaps that the likewise unattestit an unclessed-within-Uralic Muromian langage wis a close relative o Merya, mebbe e'en a dialect o Meryan.

## Reconstruction
Thare haes been attempts tae re-big Merya based on toponyms, onomastics an wirds in Russian dialects. For example O. B. Tkatšenko, Arja Ahlqvist an A. K. Matvejev haes tryed rebiggin the Merya langage. Forby, a Merya-Russian dictionar haes been made based on the rebiggins As a example: in Russian toponyms aboot whaur Merya wis spoken, a endin *-яхр* (*-jaxr*) is aften seen in names that relates tae lochs. As weel, this leuks like, but disna haely match, the wirds for 'loch' in wastren Uralic langages, the likes o Finnish *järvi*, Northern Sami *jávri*, Erzya *ерьке* (*jerʹke*), Meadow Mari *ер* (*jer*) (frae a common proto-form ). It can be inferred frae thaim that *-яхр* likelie bides on the Meryan wird for 'loch', an it micht hae haen a shape like *jäkrä, jähr(e)* or *jäγrä*.

By Rahkonen's wey o't, the'r a wird in Merya airts, *veks*, that's similar tae a wird that appears in Finnish toponyms, *vieksi*, and is likelie cognate wi the Komi wird *вис* (*vis*) 'middle river'. It can be seen frae Merya toponyms that wirds like *volo* 'doun' (Finnish: *ala*), *vondo* 'gie' (Finnish: antaa) existit in the Merya langage. Houaniver some ither fowk haes constructed the wird 'gie' as *ando* in Merya.

Frae this it can be concludit that Finnish *a-* corresponds tae *vo-* or *o-* in the Merya langage. Anither thing that can be seen is the Finnish soond "a" correspondin tae a Merya "o", frae this wirds like *kol(o)* 'fish' can be constructed. In the Muroma-Merya teritory a wird *il(e)* can be seen, that can be compared tae Finnic *ülä ‘upper’. Ither wirds rebiggit direct frae toponyms is *šun* 'cley', *vyj* 'heid', *vur* 'cou', *kuvar* 'brig'. Forby, some wirds haes been biggit frae proper names, siclike as the wirds "kolyzo" 'fisher' an "tujba" 'hope'.The rebiggit native name for Merya is "merjan jelma (мерян елма)

### '''Reconstructit phrases'''
**Kostroma kundeššo ilam.**

*I bide in Kostroma*

**Kö mo neleš?**

*Wha's eatin whit?*

***Min kolyzo***

*I am a fisher*

**Penä pa kutä dys' minelna ileš**

*I've a dug wi a whalp*

**Pere**

*Ay ay*

**Šokšom šudo kavanam**

*I stack girse in the summer*

**Mo jon' masen?**

*Whit's oor( ane)s?*

**Tese sajšo**

*It is nice here*

## Grammar
This grammar section is reconstructed Merya:

The plural endin in Merya wis likelie *-k*, similar tae Hungarian.

## References


## Ither wabsteids

* Grammar o Merya
* Merjamaa